Անտարակոյս՝ Չեխ ժողովուրդը Հայ մշակոյթի ծանօթ է գրեթէ բացառապէս Սովետական ոսպնեակի միջնորդութեամբ (զանազան պատմական պարագայից բերմամբ), եւ Հայ լեզուի եւ գրականութեան միայն սահմանափակ մի բաժինը մատչելի դարձած է նորագոյն սերունդին: Իսկ Հայ գրականութիւնը շատ աւելի հին արմատներ ունի, եւ մօտիկօրէն առնչուած է Քրիստոնեայ Եւրոպայի մշակոյթի հետ՝ նուազագոյնս հազարամեակի մը ընթացքին ունեցած իր շփմանց պատճառաւ: Մեր առաջնահերթութիւնը հետեւաբար եղաւ՝ ճիշդ այդ շփմանց արգասիքը ներկայացնել: